**भारत सरकार**

**पेट्रोलियम और प्राकृतिक गैस मंत्रालय**

**राज्‍य सभा**

**तारांकित प्रश्‍न सं0 238**

**दिनांक 08 अगस्‍त, 2018**

**गोवा में तेल और गैस अवसंरचना संबंधी**

**परियोजनाएं**

**\*238. श्री विनय दीनू तेंदुलकरः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) गोवा में बेहतर पेट्रोलियम, तेल और प्राकृतिक गैस संबंधी अवसंरचना से संबंधित विभिन्न चालू परियोजनाओं की प्रगति का जिला-वार ब्यौरा क्या है और राज्य में कतिपय जिलों में कार्यान्वयन की अपर्याप्त गति के क्या-क्या कारण हैं;

(ख) जून, 2014 के उपरांत से नई अवसंरचनात्मक परियोजनाओं के कार्यान्वयन के माध्यम से आजीविका के लिए अनुमानतः उपलब्‍ध कराए गए अवसरों का ब्यौरा क्या है; और

(ग) वर्ष 2009 से 2014 और वर्ष 2014 से 2017 के बीच, गोवा में पेट्रोलियम, तेल और प्राकृतिक गैस के संबंध में कार्यान्वित परियोजनाओं पर व्यय की गई धनराशि का तुलनात्मक ब्यौरा क्या है?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

**(क) से (ग):** एक विवरण सदन के पटल पर रख दिया गया है।

**“गोवा में तेल और गैस अवसंरचना संबंधी परियोजनाएं” के संबंध में संसद सदस्‍य श्री विनय दीनू तेंदुलकर द्वारा पूछे गए दिनांक 08 अगस्‍त, 2018 के राज्‍य सभा तारांकित प्रश्‍न सं. 238 के भाग (क) से (ग) के उत्तर में उल्‍लिखित विवरण।**

**(क) :** गोवा राज्‍य में सार्वजनिक क्षेत्र के तेल और गैस उपक्रमों/संयुक्‍त उद्यमों की चल रही परियोजनाओं के जिला-वार ब्‍यौरे अनुलग्‍नक में दिए गए हैं। विभिन्‍न परियोजना कार्यों को करने में पेश आए कुछ मुद्दों/अड़चनों में (क) पीडीडब्‍ल्‍यूडी/नगरपालिकाओं/पंचायतों द्वारा पाइपलाइन बिछाने की अनुमति प्रदान करने में विलंब (ख) सांविधिक अनुमोदन प्राप्‍त होने में विलंब (ग) खुदाई संबंधी कार्यकलापों पर प्रतिबंध (घ) मानसून के कारण कार्य बंद होना आदि शामिल हैं।

**(ख) और (ग) :** गोवा राज्‍य में वर्ष 2009-14 के दौरान शुरू की गई तेल और प्राकृतिक गैस परियोजनाएं 103.11 करोड़ रुपए की थीं। वर्ष 2014-17 के दौरान 327.56 करोड़ रुपए मूल्‍य की तेल और गैस परियोजनाएं प्रदान की गई हैं और ये कार्यान्‍वयन के विभिन्‍न चरणों में हैं।

**\*\*\*\*\***

**अनुलग्‍नक**

**‘गोवा में तेल और गैस अवसंरचना संबंधी परियोजनाएं’ के बारे में श्री विनय दीनू तेंदुलकर द्वारा दिनांक 08.08.2018 को पूछे गए राज्य सभा के तारांकित प्रश्‍न सं. 238 के भाग (क) के उत्‍तर में उल्लिखित अनुलग्‍नक**

|  |  |  |  |  |
| --- | --- | --- | --- | --- |
| **क्र.सं.** | **सीपीएसई/जेवी** | **परियोजना का नाम** | **परियोजना की लागत (करोड़ रुपए)** | **जिले का नाम** |
| **1.** | इंडियन ऑयल-अडानी गैस प्रा.लि. (आईओएजीपीएल) | नगर गैस वितरण परियोजना का विकास | 208.36 | साउथ गोवा |
| **2.** | गोवा नेचुरल गैस (प्रा.)लि.[भारत पेट्रोलियम कार्पोरेशन लि. (बीपीसीएल) और गेल गैस लि. (जीजीएल) का एक संयुक्‍त उद्यम] | नगर गैस वितरण परियोजना का विकास | 119.2 | नॉर्थ गोवा जिला और पोंडा |
| **3.** | गेल | दाभोल-बेंगलुरू पाइपलाइन से मैसर्स गोवा ग्‍लास फाइबर को गैस की आपूर्ति करने के लिए नॉर्थ गोवा जिले में  4’’x 31 कि.मी. पाइपलाइन | 11.88 | नॉर्थ गोवा |